Tennessee
Den Tennessee ass e Bundesstaat vun den Vereenegt Staate vun Amerika.

Geographie a Bevëlkerung
Den Tennessee ass de 36-gréisste vun de 50 US-Bundesstaaten. E grenzt am Norden un de Kentucky a Virginia, am Osten un North Carolina, am Süden un Georgia, Alabama an de Mississippi an am Westen un den Arkansas an de Missouri. D'Appalachen dominéieren den ëstlechen Deel vum Staat an de Mississippi River markéiert seng westlech Grenz. D'Haaptstad ass déi zweetgréisst Staat Nashville mat 654.000 Awunner . E bësse méi grouss ass just nach Memphis (655.000 Awunner ).

2015 gouf geschat, datt 6,6 Millioune Leit am Staat gewunnt hunn, vun deene sech 78,8 % als wäiss Amerikaner, 17,1 % als Afroamerikaner, 8,2 % als Hispanic/Latino, 1,8 % als asiatesch an 0,4 % als Indianer identifizéiert hunn, woubäi ee méi wéi eng Kategorie konnt uginn.

Ekonomie
Zu den Haaptwirtschaftssecteure vum Tennessee zielen d'Landwirtschaft, d'Produktioun vu Gidder an den Tourismus. Gefliggel, Sojabounen a Ranner sinn dem Staat seng Haaptproduiten aus der Landwirtschaft; wichteg Exportgidder si Chemikalien, Transportekipementer an elektronesch Ekipementer.

D'Duerchschnëttsakommes louch tëscht 2010 an 2014 bei 44.621 US-Dollar pro Stot a 24.811 USD op de Kapp.

Biller

Um Spaweck 

 Offiziell Websäit vum Staat Tennessee